**《大乘大義章》[[1]](#footnote-1)卷上**

**〈01初問答真法身〉**

(大正45，122b18-123a23)

上厚下觀 院長指導

釋道一敬編

2011/9/1

**※「大乘大義章」緣起**

宋國[[2]](#footnote-2)廬山慧遠法師，公少瞻儒道[[3]](#footnote-3)，擅堅白[[4]](#footnote-4)之名，及脫俗[[5]](#footnote-5)高尚[[6]](#footnote-6)，亦江左[[7]](#footnote-7)須彌[[8]](#footnote-8)。

凡所述作，莫非皆是實歸之路[[9]](#footnote-9)。默問[[10]](#footnote-10)常安草堂[[11]](#footnote-11)摩訶乘法師鳩摩羅什。

苻書[[12]](#footnote-12)云：什是天竺大婆羅門鳩摩羅炎之子也。其母須陀洹人。什初誕生，圓光一丈。

暨長超絕[[13]](#footnote-13)，獨步[[14]](#footnote-14)閻浮[[15]](#footnote-15)。至乎歸伏[[16]](#footnote-16)異學[[17]](#footnote-17)，歷國[[18]](#footnote-18)風靡[[19]](#footnote-19)。法集之盛，雲萃[[20]](#footnote-20)草堂。

其甘雨所洽[[21]](#footnote-21)者，融[[22]](#footnote-22)、倫[[23]](#footnote-23)、影[[24]](#footnote-24)、肇[[25]](#footnote-25)、淵[[26]](#footnote-26)、生[[27]](#footnote-27)、成[[28]](#footnote-28)、叡[[29]](#footnote-29)八子也。

照明之祥[[30]](#footnote-30)，信有徵[[31]](#footnote-31)也，大乘經中深義十有八途[[32]](#footnote-32)，什法師一一開答。今分為上中下三卷。上卷有六事，中卷（122c）有七事，下卷有五事。

初問答真法身，次重問答法身，次問答法身像類，次問答法身壽量，次問答三十二相，次問答受決。

**※初問答真法身**

初問答真法身

**壹、慧遠問**

遠問曰：

**（壹）初問：法身若可見便有四大、五根，則法身與色身有何差別**

佛於法身中為菩薩說經，法身菩薩乃能見之，[[33]](#footnote-33)如此則有四大、五根。若然者，與色身復何差別，而云法身耶？

**（貳）二問：法身無去無來，如涅槃，云何可見、可說法**

經云：「法身無去無來、無有起滅，泥洹同像。」[[34]](#footnote-34)云何可見，而復講說乎？

**貳、羅什答**

什答曰：

**（壹）答初問**

**一、「法身」同於「變化」，無四大、五根，如鏡中像、水中月**

**（一）法身同化，無四大、五根**

**1、略明**

佛「法身」者，同於變化。化，無四大、五根。

**2、釋因由**

所以者何？造色之法[[35]](#footnote-35)，不離四大。

**（1）約香、味、色、觸明「觸」之重要**

而今有「香」之物，必有四法──色、香、味、觸。

有「味」之物，必有三法──色、味、觸。

有「色」之物，必有二法──有色、有觸。

有「觸」之物，必有一法──即觸法也。[[36]](#footnote-36)

餘者或有、或無。

**（2）約地、水、火、風明「觸」之重要**

如「地」必有色、香、味、觸。

「水」有色、味、觸。若「水」有香，即是「地」香。何以知之？真金之器，用承天雨，則無香也。

「火」必有觸。若有香者，即是木香。何以知之？「火」從白石出者，則無香也。

「風」但有觸，而無色也。

**（二）法身如鏡像，雖可見如有色，而無觸等**

若非色之物，則異今事；如鏡中像、水中月，見如有色，而無觸等，則非色也；化亦如是，法身亦然。

**二、法性生身是真法身，能久住於世，猶如日現**

**（一）總說：二類法身**

又經言：「法身者，或說佛所化身，或說妙行法身[[37]](#footnote-37)性生身。」[[38]](#footnote-38)

**（二）別說：妙行法性生身**

「妙行法性生身」者，真為法身也。

**1、舉「無生菩薩」為例**

如無生菩薩，捨此肉身，得清淨行身。[[39]](#footnote-39)

**2、舉「羅漢受記」、「末後之身」為例**

又如《法華經》說：「羅漢受記[[40]](#footnote-40)為佛。」[[41]](#footnote-41)經復云：「羅漢末後之身。」[[42]](#footnote-42)

是二經者皆出佛口，可不信乎？

但以羅漢，更不受結業形故，說言「後邊」耳。

譬如法身菩薩，淨行生故，說言「作佛」。

**（三）結說**

如是佛事，雖皆是實，而有參差，有真有偽。

**三、釋「真法身」**

**（一）初釋：光明色像隨眾生類若干差品，而為現形**

**1、妙行法性生身**

「真（123a）法身」者，遍滿十方虛空法界，光明悉照無量國土，說法音聲常周十方無數之國，具足十住菩薩之眾，乃得聞法。

**2、佛所化身**

從是佛身方便現化，常有無量無邊化佛，遍於十方，隨眾生類若干差品[[43]](#footnote-43)，而為現形，光明色像，精麁不同。

**（二）二釋：真法身出於三界，九住菩薩尚不能見**

如來真身，九住菩薩尚不能見，何況惟越致及餘眾生？[[44]](#footnote-44)所以者何？

「佛法身」者，出於三界，不依身口心行；無量無漏諸淨功德本行所成，而能久住，似若泥洹。

**（三）三釋：真法身猶如日現，所化之身同若日光**

「真法身」者，猶如日現，所化之身同若日光。

如《首楞嚴經》：「燈明王佛壽七百阿僧祇劫，與此釋迦同。是彼一身，無有異也。」[[45]](#footnote-45)若一佛者，此應從彼而有。法性生佛[[46]](#footnote-46)、所化之佛，亦復如是。

**（貳）答第二問：法身「無來無去、無為無作」即「法身實相」，同於涅槃**

若言「法身無來無去」者，即是法身實相，同於泥洹，無為無作。

又云：「法身雖復久住，有為之法，終歸於無，其性空寂。」[[47]](#footnote-47)若然者，亦法身實相無來無去。

如是雖云「法身說經，其相不生不滅」，則無過也。

**叁、慧遠領解**

遠領解曰：尋[[48]](#footnote-48)來答要，其義有三：

一、謂法身實相無來無去，與泥洹同像。

二、謂法身同化，無四大五根，如水月、鏡像之類。

三、謂法性生身是真法身，能久住於世，猶如日現。

此三各異，統以一名故總謂「法身」。而傳者未詳辨，徒存名而濫[[49]](#footnote-49)實，故致前問耳。君[[50]](#footnote-50)位序有判[[51]](#footnote-51)，為善。

1. 《大乘大義章》又名《鳩摩羅什法師大義》，講義編輯以大正藏45冊為底本。 [↑](#footnote-ref-1)
2. （1）南朝的劉宋。……「宋國盧山慧遠法師」顯然是一項錯誤。因為《高僧傳》及《出三藏記集》皆提到示寂於「義熙（即東晉）」末年。（《慧遠研究（遺文篇）》p.211，n.1）

   （2）南朝：1.我國南北朝時期，據有江南地區的宋、齊、梁、陳四朝的總稱。因四朝都建都於建康，即今南京市，故後人或借指南京。（《漢語大詞典（一）》p.900）

   （3）南北朝：時代名。五世紀初至六世紀末。東晉亡後，宋、齊(南齊)、梁、陳先後在我國南部建立政權，稱南朝(公元420－589)。北魏(後分裂為東魏和西魏)、北齊、北周先後在我國北部建立政權，稱北朝(公元439－581)。合稱南北朝。（《漢語大詞典（一）》p.887）

   （4）《高僧傳》卷6：「（慧遠法師）以晉義熙十二年八月初動散，至六日困篤。大德耆年皆稽顙請飲豉酒，不許。又請飲米汁，不許。又請以蜜和水為漿，乃命律師令披卷尋文得飲與不。卷未半而終，春秋八十三矣。」（大正50，361a29-b5）

   （5）《出三藏記集》卷15：「義熙末卒于廬山精舍，春秋八十有三。」（大正55，110c3-4） [↑](#footnote-ref-2)
3. 《高僧傳》卷6：「年十三隨舅令狐氏遊學許洛，故少為諸生，博綜六經，尤善莊老。性度弘博※，風鑒朗拔。雖宿儒英達，莫不服其深致。」（大正50，357c24-27）

   ※博＝偉【宋】【元】【明】【宮】。（大正50，357d，n.18） [↑](#footnote-ref-3)
4. （1）堅白：戰國時名家學說的一個命題。《莊子‧齊物論》：“非所明而明之，故以堅白之昧終。”詳“堅白同異”。（《漢語大詞典（二）》p.1115）

   （2）堅白同異：指戰國時名家公孫龍的“離堅白”和惠施的“合同異”之說。對“堅白石”這一命題，公孫龍認為“堅”、“白”是脫離“石”而獨立存在的實體，從而誇大了事物之間的差別性而抹殺了其統一性；惠施看到事物間的差異和區別，但以“合同異”的同一，否定了差別的客觀存在。兩者都只強調事物的一個方面，而否定其他方面。《荀子‧禮論》：“禮之理誠深矣，堅白同異之察，入焉而溺。”《史記‧孟子荀卿列傳》：“趙亦有公孫龍為堅白同異之辯。”（《漢語大詞典（二）》p.1115） [↑](#footnote-ref-4)
5. 脫俗：1.脫離庸俗；不沾染庸俗之氣。2.猶出家。（《漢語大詞典（六）》p.1297） [↑](#footnote-ref-5)
6. （1）高尚：1.使保持高潔。2.指高潔的節操。（《漢語大詞典（十二）》p.937）

   （2）脫俗高尚：此處指脫俗為僧。所謂高尚，是君子遠離政治的領域，而生活於充滿道德與學術情操的境地。（《慧遠研究（遺文篇）》p.211，n.4） [↑](#footnote-ref-6)
7. 江左：1.江東。指長江下游以東地區。五代丘光庭《兼明書‧雜說‧江左》：“晉、宋、齊、梁之書，皆謂江東為江左。”清魏禧《日錄‧雜說》：“江東稱江左，江西稱江右，何也？曰：自江北視之，江東在左，江西在右耳。”2.東晉及南朝宋、齊、梁、陳各代的基業都在江左，故當時人又稱這五朝及其統治下的全部地區為江左，南朝人則專稱東晉為江左。（《漢語大詞典（五）》p.916） [↑](#footnote-ref-7)
8. 江左須彌：這裡指長江地方中佛教界的最高峰之意。（《慧遠研究（遺文篇）》p.211，n.5） [↑](#footnote-ref-8)
9. （1）虛往實歸：無所知而往，有所得而歸。語出《莊子‧德充符》：“魯有兀者王駘，從之遊者，與仲尼相若。常季問於仲尼曰：‘王駘，兀者也，從之遊者，與夫子中分魯。立不教，坐不議。虛而往，實而歸。固有不言之教，無形而心成者邪？’”（《漢語大詞典（八）》p.821）

   （2）實歸之路：出自《莊子‧德充符》的「虛而往，實而歸。」此處說明慧遠的著作能令人有所受益。（《慧遠研究（遺文篇）》p.211，n.6）

   （3）《高僧傳》卷6：「是惟教合之道，猶虛往實歸。」（大正50，359c6） [↑](#footnote-ref-9)
10. （1）默：2.暗暗；私下。6.方言。思考。（《漢語大詞典（十二）》p.1342）

    （2）默問：即請問一些難以用語言表達且含義深奧的道理。（《慧遠研究（遺文篇）》p.211-212，n.7） [↑](#footnote-ref-10)
11. 常安草堂：常安即長安。草堂：寺名。鳩摩羅什法師於長安之逍遙園或常安大寺從事譯經。（《慧遠研究（遺文篇）》p.212，n.8） [↑](#footnote-ref-11)
12. （1）苻：1.草名。一種莖似葛的蔓草。2.蘆葦中的白色薄膜。（《漢語大詞典（九）》p.349）

    （2）按：苻書=符書？符書：3.官符文書。（《漢語大詞典（八）》p.1124）

    （3）苻書：不知是何書。（《慧遠研究（遺文篇）》p.212，n.10）

    （4）唐 元康撰《肇論疏》卷2：「有天竺沙門鳩摩羅什者，傳云：世為國相。苻喜云：什是天竺婆羅鳩摩羅炎之子，其母須陀洹。什初誕生，圓光一尋。獨出閻浮，幼而俊□，辨惠如神。其父鳩摩羅炎棄位出家，母龜茲王女亦出家。什又隨母，生七歲入道，即誦毗曇，無幽不暢。……」(CBETA, X54, no. 866, p. 62, c6-10 // Z 2:1, p. 436, d14-18 // R96, p. 872, b14-18) [↑](#footnote-ref-12)
13. 超絕：2.超群絕倫；出眾。（《漢語大詞典（九）》p.1128） [↑](#footnote-ref-13)
14. 獨步：2.謂獨一無二；無與倫比。（《漢語大詞典（五）》p.116） [↑](#footnote-ref-14)
15. 閻浮：梵名Jambu-dvīpa，巴利名Jambu-dīpa之音譯。又作閻浮利、贍部提、閻浮提鞞波。閻浮，梵語jambu，乃樹之名；提，梵語dvīpa，洲之意。梵漢兼譯則作剡浮洲、閻浮洲、贍部洲、譫浮洲。略稱閻浮。舊譯為穢洲、穢樹城，乃盛產閻浮樹之國土。又出產閻浮檀金，故又有勝金洲、好金土之譯名。此洲為須彌山四大洲之南洲，故又稱南閻浮提（梵dakṣiṇa-jambu-dvīpa）、南閻浮洲、南贍部洲。（《佛光大辭典（七）》p.6337a） [↑](#footnote-ref-15)
16. 歸伏：歸順降服。（《漢語大詞典（五）》p.370） [↑](#footnote-ref-16)
17. 異學：1.指異教。2.指異教徒。（《漢語大詞典（七）》p.1353） [↑](#footnote-ref-17)
18. 歷國：游歷各國。（《漢語大詞典（五）》p.364） [↑](#footnote-ref-18)
19. 風靡：2.歸順；降伏。3.傾倒；傾慕。（《漢語大詞典（十二）》p.633） [↑](#footnote-ref-19)
20. 雲萃：從四面八方聚集在一起。（《漢語大詞典（十一）》p.647） [↑](#footnote-ref-20)
21. 洽：1.浸潤；沾濕。（《漢語大詞典（五）》p.1171） [↑](#footnote-ref-21)
22. 融：即釋道融，詳閱《高僧傳》卷6（大正50，363b22-c29）。 [↑](#footnote-ref-22)
23. 倫：未詳。（《慧遠研究（遺文篇）》p.212，n.14） [↑](#footnote-ref-23)
24. 影：即釋曇影，詳閱《高僧傳》卷6（大正50，364a1-13）。 [↑](#footnote-ref-24)
25. 肇：即釋僧肇，詳閱《高僧傳》卷6（大正50，365a9-366a29）。 [↑](#footnote-ref-25)
26. （1）淵：不詳。《高僧傳》中有「僧淵、道淵」，但未傳參與羅什之事。（《慧遠研究（遺文篇）》p.212-213，n.14）

    （2）釋僧淵，詳閱《高僧傳》卷8（大正50，375a27-b7）。

    （3）釋道淵，詳閱《高僧傳》卷7（大正50，369a5-21）。 [↑](#footnote-ref-26)
27. 生：即竺道生，詳閱《高僧傳》卷7（大正50，366b23-367a28）。 [↑](#footnote-ref-27)
28. 成：即曇無成，詳閱《高僧傳》卷7（大正50，370a29-b13）。 [↑](#footnote-ref-28)
29. 叡：即釋僧叡，詳閱《高僧傳》卷6（大正50，364a14-b22）。 [↑](#footnote-ref-29)
30. （1）祥：5.通“詳”。細密，周全。（《漢語大詞典（七）》p.915）

    （2）按：照明之詳，可理解為「周全的說明」。 [↑](#footnote-ref-30)
31. （1）信：1.誠實不欺。5.表明；明確。（《漢語大詞典（一）》p.1414）

    （2）徵：1.預兆；跡象。3.證明；證驗。（《漢語大詞典（三）》p.1077）

    （3）信而有徵：真實而有依據。《左傳‧昭公八年》：“君子之言，信而有徵，故怨遠於其身。”（《漢語大詞典（一）》p.1417） [↑](#footnote-ref-31)
32. （1）途：4.體系；門類。（《漢語大詞典（十）》p.912）

    （2）大乘經中深義十有八途：詳見《出三藏記集》卷12陸澄的〈法論目錄〉（大正55，82c22-85b1）。 [↑](#footnote-ref-32)
33. 《大智度論》卷9〈1 序品〉：「問曰：若有十方無量諸佛及諸菩薩，今此眾生多墮三惡道中，何以不來？答曰：眾生罪重故，諸佛菩薩雖來不見。又法身佛常放光明、常說法，而以罪故不見、不聞。譬如日出，盲者不見；雷霆振※地，聾者不聞。如是法身常放光明、常說法，眾生有無量劫罪垢厚重不見、不聞。如明鏡淨水，照面則見；垢翳不淨，則無所見。如是眾生心清淨則見佛；若心不淨則不見佛。今雖實有十方佛及諸菩薩來度眾生，而不得見。」（大正25，126b15-24）※振＝震【明】。（大正25，126d，n.8） [↑](#footnote-ref-33)
34. （1）《摩訶般若波羅蜜經》卷27〈89 法尚品〉：「善男子！諸佛不可以色身見，諸佛法身無來無去，諸佛來處去處亦如是。善男子！譬如幻師幻作種種，若象若馬、若牛若羊、若男若女如是等種種諸物。」（大正08，421c16-20）

    （2）《放光般若經》卷20〈87 諸法妙化品〉：「佛報言：『諸有所生者、滅者，皆悉如化。』復問：『世尊！何等法不如化者？』佛報言：『不起不滅是則非化。』復問：『世尊！何等不起，何等不滅，非是化耶？』佛報言：『泥洹非化。』須菩提言：『世尊！常說空不動轉，無有雙法，無不空者，是故泥洹亦復如化。』佛言：『如是，如是！一切皆空，亦非聲聞、辟支佛所作，亦非菩薩、佛之所作，審空者是泥洹。』」（大正08，141b8-15）

    （3）《大智度論》卷18〈1 序品〉：「若如法觀佛、般若及涅槃，是三則一相，其實無有異。」（大正25，190b26-27） [↑](#footnote-ref-34)
35. （1）《阿毘達磨俱舍論》卷1〈1 分別界品〉：「『色蘊』者何？頌曰：色者唯『五根』，『五境』及『無表』。論曰：言『五根』者，所謂：眼、耳、鼻、舌、身、根。言『五境』者，即是眼等五根境界，所謂：色、聲、香、味、所觸。及『無表』者，謂：無表色。唯依此量，立『色蘊』名。」（大正29，2b6-11）

    （2）《阿毘達磨俱舍論》卷1〈1 分別界品〉：「言『色』二者：一顯、二形。顯色有四：青、黃、赤、白，餘顯是此四色差別。形色有八：謂：長為初，不正為後，或二十者。即此色處復說二十，謂：青、黃、赤、白、長、短、方、圓、高、下、正、不正、雲、煙、塵、霧、影、光、明、闇。」（大正29，2b24-28）

    （3）《阿毘達磨俱舍論》卷1〈1 分別界品〉：「地、水、火、風能持自相及所造色，故名為界。如是四界，亦名大種。一切餘色所依性故，體寬廣故，或於地等增盛聚中形相大故，或起種種大事用故。」（大正29，3b1-4）

    （4）《阿毘達磨俱舍論》卷1〈1 分別界品〉：「地，謂：顯、形，色處為體，隨世間想假立此名。由諸世間相示地者，以顯、形色而相示故。水、火亦然。風即風界，世間於動立風名故。或如地等隨世想名，風亦顯、形，故言亦爾。如世間說黑風、團風，此用顯、形表示風故。」（大正29，3b17-22） [↑](#footnote-ref-35)
36. 《阿毘達磨俱舍論》卷2〈1 分別界品〉：「觸界通二：謂『大種』及『所造』。『大種』有四，謂：堅性等；『所造』有七，謂：滑性等。依大種生，故名『所造』。餘九色界，唯是『所造』，謂：五色根、色等四境。法界一分無表業色，亦唯『所造』。餘七心界法界一分，除無表色俱非二種。尊者覺天作如是說：『十種色處唯大種性。』彼說不然。契經唯說堅等四相為『大種』故。此四大種唯『觸』攝故，非堅濕等眼等所取，非色聲等身根所覺，是故彼說理定不然。又契經說：『苾芻當知！眼謂內處四大種所造淨色，有色無見有對；乃至身處廣說亦爾。苾芻當知！色謂外處四大種所造，有色有見有對；聲謂外處四大種所造，有色無見有對；香、味二處廣說亦爾。觸謂外處，是『四大種』及『四大種所造』，有色無見有對。如是經中唯說觸處攝四大種，分明顯示餘有色處皆非大種。」（大正29，8c3-18） [↑](#footnote-ref-36)
37. 「身」疑衍字。〔身〕－【前田本】．【丘本】。（《慧遠研究（遺文篇）》p.6，n.1） [↑](#footnote-ref-37)
38. （1）《大智度論》卷33〈1 序品〉：「復次，佛有二種身：一者、法性生身，二者、隨世間身。世間身眷屬，如先說。法性生身者，有無量無數阿僧祇一生補處菩薩侍從。」（大正25，303b21-24）

    （2）「世間身眷屬，如先說」，詳見《大智度論》卷33〈1 序品〉：「『欲為諸佛給使』者，如釋迦文佛未出家時，車匿給使，優陀耶戲笑；瞿毘耶、耶輸陀等諸婇女，為內眷屬。出家六年苦行時，五人給侍。得道時，彌喜、羅陀、須那剎多羅、阿難、密跡力士等，是名『內眷屬』。『大眷屬』者，舍利弗、目揵連、摩訶迦葉、須菩提、迦旃延、富樓那、阿泥盧豆等諸聖人，及彌勒、文殊師利、颰陀婆羅諸阿毘跋致一生補處菩薩等，是名大眷屬。」（大正25，303b13-21）

    （3）《大智度論》卷34〈1 序品〉：「上已說有二種佛：一者、法性生身佛，二者、隨眾生優劣現化佛。」（大正25，313a29-b1）

    （4）《大智度論》卷30〈1 序品〉：「佛身有二種：一者、真身，二者、化身。」（大正25，278a18-19）

    （5）《大智度論》卷99〈89 曇無竭品〉：「佛有二種身：一者、法身，二者、色身。法身是真佛；色身為世諦故有。」（大正25，747a18-19） [↑](#footnote-ref-38)
39. 《大智度論》卷12〈1 序品〉：「菩薩末後肉身得無生法忍，捨肉身得法身。於十方六道中，變身應適以化眾生，種種珍寶、衣服、飲食，給施一切。又以頭、目、髓、腦、國、財、妻、子，內、外所有，盡以布施。」（大正25，146b23-27） [↑](#footnote-ref-39)
40. 「記」，【續藏本】誤作「起」。（《慧遠研究（遺文篇）》p.6，n.3） [↑](#footnote-ref-40)
41. （1）《妙法蓮華經》卷1〈2 方便品〉：「千二百羅漢，悉亦當作佛。」（大正09，10a21）

    （2）《妙法蓮華經》卷2〈3 譬喻品〉：「舍利弗！汝於未來世，過無量無邊不可思議劫，供養若干千萬億佛，奉持正法，具足菩薩所行之道，當得作佛，號曰華光※如來、應供、正遍知、明行足、善逝世間解、無上士、調御丈夫、天人師、佛、世尊。」（大正09，11b16-20）※華光Padmaprabha.。（大正09，11d，n.6）

    （3）《妙法蓮華經》卷4〈8 五百弟子受記品〉：「佛知此等心之所念，告摩訶迦葉：『是千二百阿羅漢，我今當現前次第與授阿耨多羅三藐三菩提記。於此眾中，我大弟子憍陳如比丘，當供養六萬二千億佛，然後得成為佛，號曰普明※如來、應供、正遍知、明行足、善逝、世間解、無上士、調御丈夫、天人師、佛、世尊。其五百阿羅漢：優樓頻螺迦葉、伽耶迦葉、那提迦葉、迦留陀夷、優陀夷、阿[少/兔]樓馱、離婆多、劫賓那、薄拘羅、周陀、莎伽陀等，皆當得阿耨多羅三藐三菩提，盡同一號，名曰普明。』」（大正09，28b25-c6）※普明Samantaprabhāsa.。（大正09，28d，n.5） [↑](#footnote-ref-41)
42. 《妙法蓮華經》卷1〈2 方便品〉：「是諸比丘、比丘尼，自謂已得阿羅漢，是最後身，究竟涅槃，便不復志求阿耨多羅三藐三菩提，當知此輩皆是增上慢人。」（大正09，7c1-3） [↑](#footnote-ref-42)
43. 差品：猶等級，品級。（《漢語大詞典（二）》p.976） [↑](#footnote-ref-43)
44. 《大智度論》卷30〈1 序品〉：「法性身佛有所說法，除十住菩薩，三乘之人皆不能持；惟※有十住菩薩不可思議方便智力，悉能聽受。」（大正25，278a26-28）

    ※惟＝唯【宋】【元】【明】【宮】【聖】＊。（大正25，278d，n.9） [↑](#footnote-ref-44)
45. （1）《佛說首楞嚴三昧經》卷2：「爾時堅意菩薩白佛言：『世尊！實壽幾何？幾時當入畢竟涅槃？』佛言：『堅意！東方去此世界三萬二千佛土，國名莊嚴。是中有佛，號照明莊嚴自在王如來、應供、正遍知、明行足、善逝、世間解、無上士、調御丈夫、天人師、佛世尊，今現在說法。堅意！**如照明莊嚴自在王佛壽命，我所壽命亦復如是**。』『世尊！是照明莊嚴自在王佛壽命幾所？』佛告堅意：『汝自往問，自當答汝。』即時堅意承佛神力，又以首楞嚴三昧力故，及自善根神通力故，如一念頃到彼莊嚴世界，頭面禮彼佛足，右遶三匝却住一面，白佛言：『世尊！壽命幾時當入涅槃？』彼佛答言：『**如彼釋迦牟尼佛壽命，我所壽命亦復如是**。堅意！汝欲知者，我壽七百阿僧祇劫，釋迦牟尼佛壽命亦爾。』爾時堅意菩薩心大歡喜，即還娑婆世界，白佛言：『世尊！**彼照明莊嚴自在王佛，壽七百阿僧祇劫。而告我言：如我壽命，釋迦牟尼佛壽命亦復如是**。』爾時阿難從座而起，偏袒右肩合掌向佛，白佛言：『世尊！如我解佛所說義，我謂世尊於彼莊嚴世界，以異名字利益眾生。』爾時世尊讚阿難言：『善哉！善哉！汝以佛※力能知是事。**彼佛身者，即是我身。以異名字，於彼說法度脫眾生。**』」（大正15，644c16-645a10）※佛＋（神）【元】【明】。（大正15，645d，n.1）

    （2）《大智度論》卷34〈1 序品〉：「如《首楞嚴※經》說：「神通遍照佛，壽七百千※阿僧祇劫。佛告文殊尸利：『彼佛則是我身。』彼佛亦言：『釋迦文佛則是我身。』」以是故，知諸佛壽命，實皆無量；為度人故，現有長、短。」（大正25，312a27-b1）

    ※嚴＋（三昧）【明】（大正25，312d，n.5）；〔千〕－【元】【明】（大正25，312d，n.6）。 [↑](#footnote-ref-45)
46. 「佛」，【丘本】改作「身」。（《慧遠研究（遺文篇）》p.6，n.4） [↑](#footnote-ref-46)
47. （1）《大智度論》卷50〈20 發趣品〉：「『如實觀佛身』者，觀諸佛身如幻如化，非五眾、十二入、十八界所攝，若長若短，若干種色，隨眾生先世業因緣所見。此中佛自說：『見法身者，是為見佛。』法身者，不可得法空；不可得法空者，諸因緣邊生法，無有自性。」（大正25，418b7-12）

    （2）《大智度論》卷31〈1 序品〉：「如《般若波羅蜜》後品中說：『有三種變化：煩惱變化、業變化、法變化(法，法身也)。』是故知化主亦空。」（大正25，290a21-23）

    （3）《摩訶般若波羅蜜經》卷26〈87 如化品〉：「佛告須菩提：『一切法皆是化。於是法中，有聲聞法變化，有辟支佛法變化，有菩薩摩訶薩法變化，有諸佛法變化。有煩惱法變化，有業因緣法變化。以是因緣故，須菩提！一切法皆是變化。』」（大正08，415c23-28）

    （4）《放光般若經》卷20〈87 諸法妙化品〉：「佛報言：『是諸法化誰所化，為是聲聞、辟支佛所化耶？是菩薩、佛之所化耶？是諸習緒所化，是行所化。』對曰：『無有化者。』」（大正08，141b3-5） [↑](#footnote-ref-47)
48. 尋：4.考索；探求。5.重溫；重申。（《漢語大詞典（二）》p.1288） [↑](#footnote-ref-48)
49. 濫：2.過度；沒有節制。5.浮華。（《漢語大詞典（六）》p.180） [↑](#footnote-ref-49)
50. 君：7.對對方的尊稱，猶言您。（《漢語大詞典（三）》p.244） [↑](#footnote-ref-50)
51. （1）判：3.區別。（《漢語大詞典（二）》p.644）

    （2）按：「位序有判」，或可理解作「條理分明」。慧遠法師讚歎羅什法師的回答，有條有理，清楚明了。 [↑](#footnote-ref-51)